Det skriver nordjyske.dk. Kort før klokken 08.00 her til morgen kørte tankbilen ned i færgelejet på Mors-siden af Næssund. - I forbindelse at tankbilen kører af færgen, skal den hen over broklappen for at komme op på land. Men broklappen knækker og lastbilen bakker stille og roligt tilbage ned i havnen, fortæller Jens Henrik Jensen, vagtchef ved Midt- og Vestjyllands Politi til nordjyske.dk. Tankvognen ligger nu på tre meter vand. Chaufføren er ude af bilen og uskadt. - Der er ikke noget der tyder på, at den er sprunget læk, men det kan den selvfølgelig gøre, hvis den bliver vredet for meget, siger vagtchefen. Al færgedrift på overfarten er midlertidig indstillet på grund af ulykken.

Referat:
En tankbil ligger lige nu på tre meter vand i færgeleje efter uheld ved Næssund-færgen.